text: شعر: عبدالمجيد الزهراني
  الْفَرَاغْ الْعَنْكَبُوْتِيْ
  يَا تَلّ قَلْبٍ تَلِّهْ الدَّهر تَلِّيْ
  مِنْ رَاسْ مِرْقَابْ النِّدَمْ وِ الْحِسَافه
  أوْ تَلّ قَلْبٍ ذَلّهْ الْوَقْت ذَلِّيْ
  حَتَّى إنْحَنَى غِصْنِهْ وْ دَنَّقْ جِفَافه..!
  أوْ مَلّ قَلْبٍ مِنْ لِيَالِيْه مَلِّيْ
  جَدْوَلْه ثَابِتْ دُوْن حَذْف وْ إضَافه
  أوْ مَلّ دَمْعِيْ يَا وَلَدْ مَا يِهِلِّيْ
  مِنْ خَوْف لا يَشْمِتْ بِهْ انْسَانْ شَافه
  أخَافْ يَصْحِبْنِيْ إلَى الْمَوْت ظِلِّيْ
  وَ اخَافْ يَتْرِكْنِيْ بِنِصْف الْمِسَافه
  هذَا الْفَرَاغْ الْعَنْكَبُوْتِيْ مَحَلِّيْ
  وْ(ثَانِيْ أوكْسِيْد) الْقَلَقْ وِ الْمَخَافه
  مِتْقَفِّلٍ فَمِّيْ عَلَى: (طَيْر يَاللِّي)
  مَا فِيْه فِيْ (يَا طَيْر يَاللِّيْ) كَلافه
  مَا غَيْر أهَشْهِشْ فِيْ(ذِبَابْ) التِّسَلِّيْ
  وِ يْطُوْل حِزْنِيْ لَيْن يِصْبَحْ زَرَافه..!